ไตรรงค์ตั้งทีมที่ปรึกษาเศรษฐกิจ47คน
รองนายกฯ ตั้ง ทีมที่ปรึกษาด้านเศรษฐกิจ &#8220;ตีรณ-พรายพล-ภูษณ&#8221; ดูด้านมหภาค
8 ก.พ. 2553

รองนายกฯ ตั้ง ทีมที่ปรึกษาด้านเศรษฐกิจ “ตีรณ-พรายพล-ภูษณ” ดูด้านมหภาค
นายไตรรงค์ สุวรรณคีรี รองนายกรัฐมนตรี ด้านเศรษฐกิจ ได้ลงนามแต่งตั้งคณะที่ปรึกษารองนายกรัฐมนตรี ด้านเศรษฐกิจ จำนวน 47 คน เพื่อให้การทำงานด้านเศรษฐกิจเป็นไปด้วยความเรียบร้อยและมีประสิทธิภาพ โดยรายชื่อของทีมเศรษฐกิจ มีทั้งที่มาดูแลภาพรวมเศรษฐกิจมหภาค พาณิชย์ ด้านแรงงาน วิทยาศาสตร์และเทคโนโลยี อุตสาหกรรม ท่องเที่ยว ฯลฯรายชื่อที่ปรึกษาด้านเศรษฐกิจมหภาค ประกอบด้วย ดร.ตีรณ พงศ์มฆพัฒน์ , ดร. พรายพล คุ้มทรัพย์ , นายชวินทร์ ลีนะบรรจง , นายสกนธ์ วรัญญวัฒนา ,ดร. วิรไท สันติประภพ ,นายภูษณ ปรีย์มาโนช,ดร.เบญจรงค์ สุวรรณคีรี และ นายขรรค์ ประจวบเหมาะ
ด้านพาณิชย์ มี นายศิริพล ยอดเมืองเจริญ นายชัยพัฒน์ สหัสกุล และ นายสมชัย สมัยสุต ขณะที่ที่ปรึกษาด้านแรงงาน ประกอบด้วย นายจุฑาธวัช อินทรสุขศรี นายมนัส โกศล ด้านพลังงานและสิ่งแวดล้อม มีนาวาเอก สมัย ใจอินทร์ รน. นางสุมาลี อุทัยเฉลิม นายเชิดพงษ์ สิริวิชช์ นายไชยยศ บุญญากิจ
ทางด้านอุตสาหกรรม มีนายจักรมณฑ์ ผาสุกวนิช นายมนู เลียวไพโรจน์ นายสมศักดิ์ แต้มบุญเลิศชัย นายสันติ วิลาสศักดานนท์ นายสุรพล เลอวิศิษฎ์ นายอรรถการ ตฤษณารังสี นายเสรี จุลศักดิ์ศรีสกุล นายจินตนัย ไพรสณฑ์
ด้านการเกษตร นายอำนวย ปะติเส นายนิพนธ์ วงศ์ตระหง่าน นายชัยฤทธิ์ ดำรงเกียรติ นายรอยล จิตรดอน นายอโศก วงศ์ชะอุ่ม นายอภิชาต จงสกุล นายวินัย ดะห์ลัน นายบวร ศรีเปารยะ นายสามารถ โชคคณาพิทักษ์ นายประสิทธิ์ บุญเฉย
ด้านวิทยาศาสตร์และเทคโนโลยี นายศักรินทร์ ภูมิรัตน นายทวีศักดิ์ กออนันตกูล ดร.ชนม์ชนก วีรวรรณ
ส่วนด้านการท่องเที่ยว มี พลเอก สุรพันธ์ พุ่มแก้ว นายเชวง ลักษณะวิลาศ ด้านยุทธศาสตร์เพิ่มขีดความสามารถการแข่งขันทางการค้าโลจิสติกส์ นายจุฬา สุขมานพ นายสุเมธ บุญบรรดารสุข พลเรือเอกนาวี ศานติกะนาวิน นางวัฒนา ลิ่มนรรัตน์ ด้านกฎหมาย นายศิริพงศ์ อทัญญูตา นายประโมทย์ จารุนิล นายเรืองยศ แสนภักดี